Nog ŉ Eskom-hoë kry goue handdrukArgieffoto: GCIS Khulu Pasiswe, woordvoerder van Eskom, het aan ANA gesê besonderhede rakende Dan Marokane, hoof van groepkapitaal, se skeidingspakket sal nie onmiddellik openbaar gemaak word nie. Marokane is vroeër vanjaar geskors hangende ŉ onafhanklike ondersoek na Eskom se sake. Tshediso Motane, voormalige hoof van Eskom, Tsholofelo Molefe, direkteur van finansies en Matshela Koko, kommersiële en tegniese hoof, is saam met Marokane geskors. “Dit word uitdruklik gestel dat Eskom geen wangedrag of oortreding teen mnr Marokane beweer nie,” het die kragvoorsiener in ŉ verklaring gesê. “Mnr Marokane glo die ooreenkoms om paadjies te skei is in die beste belang van albei partye; om die raad toe te laat om sy planne vir die maatskappy onder die huidige leierskap na te jaag en vir hom om nuwe loopbaangeleenthede te ondersoek.” Eskom het verlede maand ŉ soortgelyke aankondiging gemaak oor Matona en ook geweier om besonderhede oor sy skeidingspakket bekend te maak. Eskom word volgens die Wet op Openbare Finansiële Bestuur verplig om die salarispakkette wat aan uitvoerende hoofde en raadslede betaal word, bekend te maak.